**Oznam o vyhlásení volieb do študentskej časti Akademického senátu Fakulty ekonómie a podnikania Paneurópskej vysokej školy**

Akademický senát Fakulty ekonómie a podnikania Paneurópskej vysokej školy svojim uznesením **vyhlásil doplňujúce voľby na 1 miesto do študentskej časti Akademického senátu Fakulty ekonómie a podnikania Paneurópskej vysokej školy** (ďalej len „AS FEP PEVŠ“). Doplňujúce voľby **sa uskutočnia dňa 22. novembra 2016 od 11:00- 13:00** **v zasadačke č.** **304** na Tematínskej 10 v budove Paneurópskej vysokej školy.

Priebeh doplňujúcich volieb na 1 miesto do AS FEP PEVŠ organizuje  volebná komisia, ktorú schválil Akademický senát Fakulty ekonómie a podnikania Paneurópskej vysokej školy v zložení:

Ing. Ivan Brezina, PhD.,

Mgr. Dagmar Ježovičová, PhD.

Ing. Mária Wožniaková

Bc. Ingrida Pavlíčková,

Dalibor Kurek

**Lehota pre podávanie návrhov na kandidátov do študentskej časti AS FEP PEVŠ je stanovená od 03. novembra 2016 (8:00 hod.) do 09. novembra 2016 (streda) do 11:00 hod**. **Návrhy sa podávajú na sekretariáte Fakulty ekonómie a podnikania Paneurópskej vysokej školy.**

Návrhy kandidátov sa podávajú formou pripraveného tlačiva, ktoré je dostupné na sekretariáte Fakulty ekonómie a podnikania Paneurópskej vysokej školy.

Súčasťou návrhu kandidáta musí byť v čase jeho podania:

a) meno, priezvisko a akademické tituly osoby, ktorá návrh podáva;

b) meno, priezvisko a akademické tituly osoby navrhovaného kandidáta;

c) dátum podania návrhu na kandidáta do študentskej časti AS FEP PEVŠ;

d) podpis navrhujúcej osoby.

**Návrh kandidáta do študentskej časti AS FEP PEVŠ je podaný, keď je doručený na dekanát FEP PEVŠ v stanovenom termíne a do určenej hodiny**. Predseda volebnej komisie bezodkladne po uplynutí lehoty na podávanie návrhov kandidátov overí, či podané návrhy spĺňajú predpísané náležitosti.

V Bratislave 24.10.2016

Ing. Mária Wožniaková, v.r.

Predseda volebnej komisie na doplňujúce voľby do AS FEP PEVŠ